CELEX: 62009TN0463
Language: bg
Date: 2009-11-20 00:00:00
Title: Дело T-463/09: Жалба, подадена на 20 ноември 2009 г. — Herm. Sprenger/СХВП — Kieffer Sattlerwarenfabrik (форма на стреме)

16.1.2010   
            
            
               BG
            
            
               Официален вестник на Европейския съюз
            
            
               C 11/37
            
         Жалба, подадена на 20 ноември 2009 г. — Herm. Sprenger/СХВП — Kieffer Sattlerwarenfabrik (форма на стреме)
   (Дело T-463/09)
   2010/C 11/69
   Език на жалбата: немски
   
      Страни
   
   
      Жалбоподател: Herm. Sprenger GmbH & Co. KG (Iserlohn, Германия) (представител: V. Schiller, Rechtsanwalt)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Georg Kieffer Sattlerwarenfabrik GmbH (Мюнхен, Германия)
   
      Искания на жалбоподателя
   
   
               —
            
            
               да се отмени решението на четвърти апелативен състав на Службата за хармонизация във вътрешния пазар (марки, дизайни и модели) от 4 септември 2009 г., прието в производството по обжалване R 1064/2008-4;
            
         
               —
            
            
               да се отхвърли искането, подадено от дружеството Georg Kieffer Sattlerwarenfabrik GmbH, за обявяване на недействителността на марката на Общността № 1 599 620 на жалбоподателя;
            
         
               —
            
            
               да се осъди СХВП да заплати съдебните разноски.
            
         
      Правни основания и основни доводи
   
   
      Регистрирана марка на Общността, предмет на искане за обявяване на недействителност: триизмерната марка на Общността № 1 599 620 за стоките от клас 6
   
      Притежател на марката на Общността: жалбоподателят
   
      Страна, която иска обявяване на недействителността на марката на Общността: Georg Kieffer Sattlerwarenfabrik GmbH
   
      Решение на отдела по отмяната: отхвърляне на искането за обявяване на недействителността
   
      Решение на апелативния състав: отмяна на решението на отдела по отмяна и обявяване на недействителността на разглежданата марка на Общността
   
      Изложени правни основания:
   
   
               —
            
            
               нарушение на член 52, параграф 1, буква a) във връзка с член 7, параграф 1 от Регламент (ЕО) № 207/2009 (1), поради погрешното отричане на вътрешноприсъщия отличителен характер;
            
         
               —
            
            
               нарушение на член 52, параграф 1, буква a) и член 52, параграф 2 във връзка с член 7, параграф 3 от Регламент № 207/2009, тъй като е прието неправилно, че спорната марка не е придобила отличителен характер в резултат на използването ѝ;
            
         
               —
            
            
               нарушение на член 76, параграф 1, изречение 1 от Регламент № 207/2009, доколкото релевантните факти не са надлежно проверени;
            
         
               —
            
            
               нарушение на член 83 от Регламент № 207/2009 от гледна точка на правото на защита;
            
         
               —
            
            
               нарушение на член 77, параграф 1 от Регламент № 207/2009, тъй като апелативният състав е трябвало да уважи подадената при условията на евентуалност молба на жалбоподателя за прибягване към устно производство;
            
         
               —
            
            
               нарушение на Договора за ЕО от гледна точка на основното право на справедлив съдебен процес.
            
         
      (1)  Регламент (ЕО) № 207/2009 на Съвета от 26 февруари 2009 година относно марката на Общността (ОВ L 78, стр. 1, 2009 г.).